Zásahy hliadok MsP v 20. týždni 
	V týždni od 11. mája do 17. mája 2009 preverovali hliadky mestskej polície v hlavnom meste 2019 udalostí. Medzi nimi bolo aj 210 takých, ktoré po overení hliadkami priamo na mieste sa ukázali ako neopodstatnené.
	Opodstatnenými ale na druhej strane boli porušovania zo strany motoristov pravidiel bezpečnosti a plynulosti v cestnej premávke a takýchto priestupkov zistili hliadky MsP 883. Na vyhradených parkovacích miestach bez oprávnenia parkovať na nich zanechalo svoje vozidlá 104 vodičov.
	V oblasti porušení pravidiel verejného poriadku zistili mestskí policajti v priebehu týždňa 42 priestupkov. Na telefonáty, v ktorých občania poukazovali na prípady rušenia nočného pokoja zasahovali 29 krát. Majitelia psov nerešpektovaním všeobecne záväzných nariadení týkajúcich sa podmienok chovu domácich zvierat prispeli do štatistiky mestskej polície 27 krát.
	Značne zastúpenými kategóriami porušovaní všeobecne záväzných nariadení boli priestupky súvisiace s čistotou a poriadkom – 187 zistení, ako aj konzumácie alkoholických nápojov na verejných priestranstvách – 191 porušení. Prípady obťažovania okoloidúcich žobrákmi sa vyskytli 15 krát.
	Štatistika mestskej polície ďalej prezrádza, že v zóne s dopravným obmedzením sa v sledovanom týždni stalo 162 priestupkov. Kontroly zamerané na oblasť poskytovania taxikárskych služieb odhalili medzi taxikármi 10 porušení a tieto budú mať dohru v rámci správneho konania.
	Najviac priestupkov riešili hliadky mestskej polície na Námestí Slobody a to 59. Do areálov odťahovacích služieb si po odtiahnuté vozidlá muselo zájsť 139 motoristov a 601 vodičov si našlo na svojich vozidlách blokovacie zariadenie.